Il-linji tal-arja Tuneżina Tunisair Express ħabbret li se tkun qed iżżid it-tielet titjira tagħha fil-ġimgħa fuq ir-rotta bejn it-Tuneżija u Malta. Il-titjira l-ġdida se tkun qed topera nhar ta’ Ġimgħa u tibda mill-4 ta’ April. Tunisair Express diġà topera żewġ titjiriet fil-ġimgħa minn Malta lejn Tunis nhar ta’ Erbgħa u il-Ħdud. “Din it-titjira l-ġdida mhux biss se sservi aħjar id-domanda eżistenti iżda għandha tinkoraġġixxi vjaġġi ta’ negozju u vaganza fil-weekends bejn iż-żewġ destinazzjonijiet li huma biss 70 minuti titjira minn xulxin”, qal fi stqarrija l-linja tal-ajru.